Աննան և իր սերը

«Աննան և իր սերը» (գերմ.՝ Anna und die Liebe), գերմանական հեռուստանովել։ Սերիալի պրեմերիան տեղի է ունեցել 2008 թվականի օգոստոսի 25-ին Sat.1 ալիքի երեկոյան եթերում, որտեղ սերիալը եթեր է թողարկվել ոչ աշխատանքային օրերին մինչև 2012 թվականի հունվարի 27-ը։ Միաժամանակ հեռուստասերիալը ցուցադրվել է նաև ավստրիական ORF eins հեռուստաալիքով։ 2012 թվականի հունվարի 23-ին Sat.1 ալիքը հայտարարել է սերիալի ցուցադրման դադարեցման մասին, որը կապված էր սերիալի վարկանիշի անկման հետ։ Հունվարի 30-ից սերիալի շարունակությունը հնարավոր է եղել դիտել sixx կաբելային ալիքում, ինչպես նաև Sat.1 հեռուստաալիքի վեբ կայքում։ Չորս եթերաշրջանում պատմվում էր չորս տարբեր սիրային պատմություննուներ՝ փոփոխվող պրոտագոնիստներով, ընդ որում գլխավոր հերոսուհին հանդիսանում էր հիմնական կերպար միայն առաջին և երրորդ եթերաշրջաններում։ 2012 թվականի մայիսից ի վեր սերիալը բազմիցս ցուցադրվել է Sat.1 emotions ալիքով։


== Սյուժե ==


=== Եթերաշրջան 1 ===
Սերիալի գործողությունները տեղի են ունենում Բեռլինում։ Սյուժեի կենտրոնում՝ համեստ և ամաչկոտ մի աղջնակ է՝ Աննա Պոլաուկեն, որի երազանքն էր աշխատել Գովազդային գործակալությունում։ Բայց իր ամաչկոտության պատճառով Աննան չէր կարողանում գնալ հարցազրույցի իր երազանքների «Broda & Broda» գործակալությունում։ Դրա համար էլ Աննան օգնում էր իր մայրիկին ռեստորանում։ Մի անգամ աղջիկը պատահաբար հանդիպում է Յոնաս Բրոդուին՝ գործակալության սեփականատիրոջ տղային և սիրահարվում նրան առաջին հայացքից։
Ավելի ուշ, հավաքելով ինքն իրեն և պայքարելով իր վախերի դեմ, Աննան հարցազրույց է տալիս Broda & Broda-ում և սկսում աշխատել Յոնասի հետ։ Շուտով Յոնասը նույնպես սիրահարվում է։ Բայց միմյանց հասնելու ճանապարհին նրանց հանդիպում են չափազանց շատ փորձություններ։


=== Եթերաշրջան 2 ===
Աննան և Յոնասը բոլոր խոչըդնոտները հաղթահարելուց հետո վերջապես ամուսնանում են և լքում հեռուստասերիալը։ Առաջին պլան են գալիս Ալեքսանդրի (Յոնասի խորթ եղբոր) և Միիի հարաբերությունները։


=== Եթերաշրջան 3 ===
Աննան և Յոնասը վերադառնում են Բեռլին՝ հետագայում իրենց նորաձևության հավաքածուի վրա աշխատելու համար, սակայն գործարքի արդյունքում Յոնասը մահանում է։ Աննան մտածում էր ինքնասպանության մասին, բայց վերջին պահին նրան փրկության է գալիս Թոմ Լանֆորդը՝ հայտնի դիզայներ Բրունո Լանֆորդի որդին և նրա նորաձևության տան տնօրենը, որը նույնպես տարել էր սիրելի մարդու կորուստը։ Անհավատալի քանակությամբ ինտրիգներից և խոչընդոտներից հետո նրանք վերջապես կապում են իրենց ճակատագրերը։


=== Եթերաշրջան 4 ===
Վերջին եթերաշրջանի գլխավոր հերոսուհին է դառնում Նինա Հինցեն՝ տաղանդավոր դիզայներ, որը 6 տարի անցկացրել էր բանտում և մեղադրվում էր տան գլխավոր արժեթղթերի սեփականատեր՝ Լանֆորդ Բերնդտա Լինդներբերգի տղայի սպանության մեջ։ Նա պատահաբար ծանոթանում է Լինդենբերգի որդեգրած տղայի հետ և սիրահարվում նրան։ Լուկան անգամ հենց հարսանիքի օրը բաժանվում է իր հարսնացուից։ Սակայն Լինդենբերգը ժամանում է և հայտարարում, որ պարզվում է, որ իր տղային սպանողը աշխատում է Լանֆորդների տանը, նա փորձում էր ամեն ինչ անել, որպեսզի նա նորից հայտնվի բանտում։ Հանկարծ ի հայտ են գալիս այնպիսի հանգամանքներ, որոնք ապացուցում են, որ Նինան իրականում անմեղ էր…


== Գլխավոր դերերում ==
Ժանետ Բիդերման՝ Աննա Պոլաուկե, գլխավոր հերոսուհի
Հայկե Յոնկա՝ Սյուզաննա Պոլաուկե, Աննայի մայրը
Կարոլինա Լոդիգա՝ Կատյա, Աննայի խորթ քույրը
Ռայներ Վիլ՝ Արմին Մյուլեր՝ Աննայի խորթ հայրը, Կատյայի հայրը
Վոլֆգանգ Վագներ՝ Ինգո Պոլաուկե, Աննայի կենսաբանական հայրը
Ռոյ Պետեր Լինկ՝ Յոնաս Բրոդա, Աննայի սերը առաջին եթերաշրջանում
Լարս Լյոլման՝ Հերիտ Բրոդա, Յոնասի եղբայրը
Ֆրանցիսկա Մատուս՝ Նատաշա Բրոդա, Յոնասի մայրը
Մատյո Կարեր՝ Ռոբերտ Բրոդա, Յոնասի հայրը
Պաուլ Հրասհոֆ՝ Ալեքսանդր Ցայս, Յոնասի խորթ եղբայրը
Մայա Մանեյրո՝ Պալոմա, Աննայի ընկերուհին
Սեբաստիան Քյոնիգ՝ Մայք Մաեվսկի
Յոզեֆինա Շմիդտ՝ Միա Մաշկե
Բերնհարդ Բոցիան՝ Ջոնաթան «Յո-Յո» Մաշկե
Ջիլ Ֆունկե՝ Լիլի Ռյուսման
Լիլի Հոլունդեր՝ Յասմին Ալ-Շարիֆ, Ինգոյի ապօրինի աղջիկը
Պատրիկ Կալուպա՝ Թոմ Լանֆորդ
Մայք Ադլեր՝ Յանիկ Յուկեր
Մարիա Վեդիգ՝ Նինա Հինցե
Մանուել Կորտեզ՝ Լուկա Բենցոնի


== Փաստեր ==
Սերիալի նկարահանումները տեղի են ունեցել 2008 թվականի մայիսի 19-ին «Բալսբերգ» ստուդիայում։


== Ծանոթագրություններ ==


== Արտաքին հղումներ ==
Սերիալի պաշտոնական էջը Sat.1 հեռուստաալիքի կայքում Archived 2012-01-06 at the Wayback Machine.(գերմ.)
«Աննան և իր սերը»(անգլ.) ֆիլմը Internet Movie Database կայքում
Senta Krasser. Anna und die Liebe: Pinkfarbener TV-Roman // Süddeutsche Zeitung, 25.08.2008(գերմ.)
Sat.1-Telenovela «Anna und die Liebe» Kritisches Denken ist der Zielgruppe eher fremd // Frankfurter Allgemeine Zeitung, 13.08.2008(գերմ.)